Работа, за якую Яўген Бандарэнка атрымаў прэмію, знаходзіцца на стыку некалькіх дысцыплін: хіміі цвёрдых цел, фізікі цвёрдых цел і фізічнай хіміі. Навуковец меў справу з святлоадчувальнымі паўправадніковымі плёнкамі. Ён уздзейнічаў напружаннем на пагружаныя ў растворы разнастайных солей плёнкі оксасульфіду вісмуту і назіраў за велічынямі току пры асвятленні і без яго. Згодна з эксперыментам, высветлілася, што ў канкрэтным выпадку квантавая эфектыўнасць генерацыі зарадаў, якая вылічваецца як адносіны ліку электронаў, што прайшлі ў ланцуг, да колькасці паглынутых паўправадніком квантаў святла, можа дасягаць 2500% (лічыцца, што ў звычайных сітуацыях гэтая адзінка не можа быць большай чым 100%).